Garèng : Watake wong Jawa kuwi sugih wêlas, lan lumuh pêpadon karo bôngsa Walônda, apa manèh Walônda sing isih abang kae. Têmtune yèn banjur ana panjaluke wong kaya ngono kuwi, kathik bangsane wong sing gundhulan lan kathok komprang, iya banjur prêcaya bae, sarta iya tumuli: klunthung, mituruti bae. Wah, têmtune si têsèn iki ora suwe, iya banjur plêmpung, mrênthêl bae, sabab, bisa nyikut mrana, nyikut mrene.
